Държавен вестник, бр. 80, 2021 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  80
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ТРАНСПОРТА, 
ИНФОРМАЦИОННИТЕ 
ТЕХНОЛОГИИ И СЪОБЩЕНИЯТА
Изменения на Техническите разпоредби, ка­
саещи средствата за достъп при извършване 
на инспекции
(Приети с Резолюция MSC.158(78) на Комитета 
по морска безопасност на Международната 
морска организация на 20 май 2004 г. В сила 
за Република България от 1 януари 2006 г.)
Комитетът по морска безопасност,
Kaтo припомня Член 28, буква (б) от 
Конвенцията за Международната морска ор­
ганизация относно функциите на Комитета,
Като отбелязва Техническите разпоредби, 
касаещи средствата за достъп при извършва­
не на инспекции (наричани по-долу „Техни­
ческите разпоредби“), приети с Резолюция 
MSC.133(76), които са задължителни съгласно 
Правило II-1/3-6 на SOLAS относно достъпа 
до и в товарните пространства на нефтени 
танкери и кораби за превоз на насипни товари 
(бълкери), приети с Резолюция MSC.134(76),
Отчитайки опасенията, изразени във връзка 
с известните проблеми, които могат да въз­
никнат при прилагането на изискванията на 
Техническите разпоредби,
Като отбелязва също промените в горе­
споменатото Правило SOLAS II-1/3-6, приети 
с Резолюция MSC.151(78), за да отговорят на 
горните опасения,
Като взе предвид на седемдесет и осмата се­
сия измененията на Техническите разпоредби, 
изготвени и разпространени в съответствие с 
член VIII и Правило II-1/3-6 от Конвенцията 
SOLAS от 1974 г.,
1. Приема измененията на Техническите 
разпоредби, касаещи средствата за достъп 
при извършване на инспекции, чийто текст 
е изложен в приложението към настоящата 
резолюция;
2. Определя в съответствие с член VIII, 
буква (b), точка (vi), подточка (2)(bb) от Кон­
венцията, че посочените изменения се считат 
за приети на 1 юли 2005 г., освен ако преди 
тази дата повече от една трета от договаря­
щите правителства по Конвенцията или от 
договарящите правителства, комбинираният 
търговски флот на които съставлява не по-
малко от 50 % от бруто тонаж на световния 
търговски флот, са уведомили за възраженията 
си срещу измененията;
3. Приканва договарящите правителства 
по SOLAS да отбележат, че в съответствие с 
член VIII, буква (b), точка (vii), буква (2) от 
Конвенцията измененията влизат в сила на 
1 януари 2006 г. след приемането им в съот­
ветствие с параграф 2 по-горе;
4. Изисква Генералният секретар да предаде 
заверени копия от настоящата резолюция и 
текста на Техническите разпоредби, съдържа­
щи се в приложението, на всички договарящи 
правителства по Конвенцията;
5. Изисква също Генералният секретар 
да предаде копия от настоящата резолюция 
и нейното приложение на всички членове 
на Организацията, които не са договарящи 
правителства по Конвенцията.
ПРИЛОЖЕНИЕ
Изменения на Техническите разпоредби, ка­
саещи средствата за достъп при извършване 
на инспекции (Резолюция MSC.133(76)
1 Съществуващият текст за Техническите 
разпоредби, касаещи средствата за достъп 
при извършване на инспекции, е заменен 
със следното:
„1 Преамбюл
1.1 Отдавна е прието, че единственият начин 
да се гарантира, че състоянието на конструк­
цията на кораба се поддържа в съответствие 
с приложимите изисквания, е всички негови 
компоненти да се проверяват редовно, през 
целия им експлоатационен живот. Това га­
рантира липсата на повреди, като пукнатини, 
изкривяване или деформация поради корозия, 
претоварване или повреда при контакт, и че 
намаляването на дебелината е в установените 
граници.
Осигуряването на подходящи средства за 
достъп до конструкцията на корпуса с цел 
извършване на цялостни проучвания и про­
верки и инспекции отблизо е от съществено 
значение и такива средства трябва да бъдат 
разгледани и предвидени в етапа проектиране 
на кораба.
1.2 Корабите трябва да бъдат проектирани 
и построени след обмисляне на начина, по 
който те ще бъдат инспектирани (прегледани) 
от инспекторите на държавата на знамето и 
инспекторите на класификационното друже­
ство по време на техния експлоатационен 
живот и как екипажът ще може да следи 
състоянието на кораба. Без адекватен достъп 
структурното състояние на кораба може да 
се влоши незабелязано и да възникне голяма 
структурна повреда. Изисква се цялостен под­
ход към проектирането и поддръжката, за да 
обхване целия прогнозиран живот на кораба.
1.3 За да се реши този проблем, Органи­
зацията е разработила тези Технически раз­
поредби, касаещи средствата за достъп при 
извършване на инспекции (наричани по-долу